Sådan lyder det fra Helle Larsen fra Gudumholm ved Storvorde om hende og ægtemandens jagt på at få fat i en håndværker, der ville og kunne lave en sokkel til parrets kommende garage. Efter fem måneders forgæves søgen gav de op. - Jeg vil sige, at vi har gjort alt, hvad vi kunne for at finde en håndværker, men det er ikke lykkedes. Jeg ved godt, at det jo ikke er det store projekt, men vi ville jo gerne have det lavet, siger Helle Larsen. Parret fra Gudumholm er blandt flere danskere, der den seneste tid har mærket konsekvenserne af, at der er rift om håndværkerne i en glohed byggebranche. Også for erhvervsbyggeri giver mangel på håndværkere udfordringer. I forbindelse med byggeriet af det nye Aalborg Universitetshospital er tidsplanen skredet flere gange af samme årsag. Valgte gør-det-selv-projekt Helle Larsen og ægtemanden opgav byggeprojektet for en stund, men besluttede så at kaste sig ud i det som et gør-det-selv-projekt. De fik en tegnestue til at lave tegninger og beregninger på sokkel og garageprojektet, og så kom de på overarbejde. - Min mand har godt nok selv lavet sokler, men det ligger omkring 25 år tilbage, så han er ikke  helt up to date tekniske detaljer og udtryk, forklarer Helle Larsen og fortsætter: - Men vi fik hjælp fra blandt andet byggemarkeder, så jeg synes egentlig, at vi er kommet godt ud af det. Garagen kommer på et tidspunkt Parret kan dog sige farvel til gør-det-selv-projektet igen. For nu er det endelig lykkedes at få fat i håndværkere til følge garagen til dørs. I første omgang skal der sættes vægge og spær op, og det bliver håndværkere, der kommer og gør det. Til gengæld skal parret fra Gudumholm fortsat have lidt tålmodighed, for tidsplanen lyder, at det nok skal blive færdigt på et tidspunkt. - Det er ikke sikkert, det bliver i år, men vi skal nok få en garage op at stå på et tidspunkt, siger Helle Larsen.

Referat:
- Jeg synes, det var mega svært, og vi var ude og høre syv-otte stykker. Nogle svarede tilbage og skulle udregne tilbud, og så hørte vi bare ikke mere fra dem.